Document ID: /roh_data/filtered/fineweb-2-filterrobots_roh.jsonl.gz/44753

En Svizra pudess il consum da forza electrica vegnir reducì per 25 fin 40% cun impunder relativamain pauc. A questa conclusiun vegn in rapport da l’Uffizi federal d’energia ch'è avant maun a la «SonntagsZeitung». Las chasadas, firmas ed autoritads stuessan per quest intent simplamain trair a niz las pussaivladads tecnicas. En emprima lingia stuessan vegls apparats electrics – che dovrian bler energia – vegnir remplazzads d’apparats pli moderns.
Gia il 2011 aveva l’Agentura svizra per effizienza energetica fatg avant il quint ch’il consum d’energia pudess sa reducir per 36 pertschient enfin l’onn 2035 grazia al progress tecnic.